《贺徐提管可大得子》
宋代·何梦桂

四十生儿得宁馨，试教啼看是真英。
五文凤自云间落，一角麟真天上生。
积善家应长孙子，读书种定作公卿。
他年大耋还推子，谩道同年我是兄。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。